Միջազգային կառույցներն օրնիբուն խոսում են կաշառակերության դեմ պայքարի, թափանցիկության և հստակության մասին, մինչդեռ ԵԱՀԿ/ԺՀՄԻԳ-ի այս հայտարարությունը լիովին հակասում է վերոնշյալ սկզբունքին: Տպավորությունն այն է, որ հեղինակավոր այս կենտրոնը ընտրակաշառքների դեմ ցանկանում է ստվերային պայքար մղել: Իսկ ստվերային ամեն ինչը, նունիսկ եթե դրա անունը պայքար է, նախևառաջ շահախնդրություն է ենթադրում: Այս պարագայում ակամա սկսում ես կասկածել նաև արդարությունը պաշտպանելու համար Հայաստան եկած դիտորդներին. Դիցուք, երևի կսպասեն, թե որ քաղաքական ուժն իրենց «դանոս» կհասցնի՝ ինչ-ինչ ակնկալիքներով կամ որոշակի խոստումներով, ապա կհրապարակեն իրենց զեկույցը՝ քաղաքական երանգներով պարուրված: Արդյո՞ք հիմնազուրկ են շրջանառվող այն կարծիքները, թե նման «զեկույցները» երբեմն այս կամ այն երկիրը վարկաբեկելու քաղաքական պահուստային «կոմպրոմատ է»: